text: Укрштене речи или укрштеница су врста загонетке која поред забаве, омогућава учење и проширивање општег знања. Објављују се у специјализованим енигматским часописима, али и у осталим штампаним медијима, често као енигматски додатак на више страна. Стандардне укрштене речи су дводимензионална табела са редовима и колонама поља у које треба уписати тражене речи. По правилу се у свако поље табеле уписује по једно слово. Речи се на тај начин укрштају, а задатак решавача је да их одгонетне помоћу приложених описа (дефиниција) и тако испуни цео лик. Уписивањем онога што се зна, добија се могућност да се открију и решавачу мање познате или непознате речи, што сам чин решавања чини узбудљивим и неизвесним, док тачно попуњене укрштене речи код решавача изазивају осећај постигнућа и успеха, због чега је ова загонетка и постала тако популарна. Укрштене речи се традиционално решавају оловком на хартији, али данас постоје и рачунарске укрштенице за чије решавање се користе тастатура и миш. Такве укрштене речи се називају „електронске“ или „онлајн“ укрштене речи. Историја укрштених речи Назив првих укрштених речи на свету је оспораван. Неке такве загонетке уврштене су у ефемерну публикацију -{The Stockton Bee}- (1793–1795). Израз „укрштене речи” први пут су написане 1862. године у часопису Наш млади народ у Сједињеним Државама. Загонетке попут укрштених речи, на пример загонетке двоструког дијаманта, појавиле су се у часопису Св. Никола, који је објављиван од 1873. године. Још једне укрштене речи су се појавила 14. септембра 1890. у италијанском часопису -{Il Secolo Illustrato della Domenica}-. Дизајнирао их је Ђузепе Ајролди под називом „Per passare il tempo” („Да прође време”). Ајролдијева загонетка је била мрежа од четири са четири поља без засенчених квадрата, и укључиваола је хоризонталне и вертикалне напомене. Проучаваоци историјата укрштених речи слажу се да је прве укрштене речи саставио Британац Артур Вин () и објавио 21. децембра 1913. у забавном додатку њујоршког недељника Ворлд (). За кратко време ова енигматска иновација постала је веома популарна и током раних двадесетих година 20. века су и други издавачи новина почели да је штампају у својим издањима. Током времена она је попримила своју препознатљиву форму - са црним пољима којих није било у укрштеници Артура Вина. Након успеха у Америци, пренета је и у Европу, па је тако у Енглеској прва укрштеница објављена 1922, док је 1925. у Паризу почео да излази први специјализовани лист са укрштеним речима. Прве укрштене речи у Уједињеном Краљевству објављене су у фебруару 1922. у Пирсонс магазину () , а прва Тајмсова () укрштеница је штампана 1. фебруара 1930. Британски аутори укрштеница су убрзо смислили нове варијације укрштених речи, а једна од њих је криптична укрштеница код које се тражена решења не описују директно, већ кроз решавање неке друге загонетке. Сматра се да најтеже и најквалитетније укрштене речи доноси амерички Њујорк тајмс, у којем се ова загонетка без прекида објављује од 1942. Елементи укрштенице Основни елементи стандардне укрштенице су лик (дијаграм), речи које се у њој укрштају и описи или дефиниције. Ова три елемента могу се комбиновати на разне начине, што даје више варијанти основног модела. Лик (дијаграм укрштенице) је обично правоугаоног, а ређе квадратног облика, али може бити и сасвим неправилног облика. Величина варира од сасвим малих дијаграма, до тзв. „мамутских“ укрштеница које садрже и по више хиљада речи. Уколико у једном реду или колони има више речи, оне се одвајају „црним пољима“. Тежња је да оваквих поља буде што мање, при чему је њихов број један од главних критеријума при оцењивању квалитета неке укрштенице. Постојање црних поља често доводи до тога да на појединим местима у укрштеници нема укрштања речи, односно, постоји само водоравна или усправна реч, а ако је у тој речи више таквих „изолованих поља“ решавање укрштенице је отежано, што се сматра недостатком и одступањем од правила. У скандинавским укрштеницама тај проблем не постоји, будући да су једнословни појмови описани. Распоред црних поља може бити симетричан (по вертикалној или хоризонталној оси) или асиметричан (слободан). Симетрични распоред је унапред задат и састављачу је због тога знатно отежано састављање, док код несиметричног распореда састављач у току израде укрштенице уноси та поља, што знатно олакшава само састављање. Конструкција лика треба да обезбеди и везу између речи (решења) и описа (дефиниције). С обзиром на то, укрштенице се деле на: класичне - где се веза између решења и описа обезбеђује обројчавањем, односно доделом редних бројева речима у лику, при чему се описи дају у одвојеном тексту, углавном испод дијаграма укрштенице или лево од њега; скандинавке - код којих су описи унети у неискоришћена поља дијаграма на тај начин да је у горњем делу описног поља унет опис за водоравну реч, а у доњем делу поља (одвојеног водоравном линијом) опис за усправну реч. Речи су најзначајнији елемент укрштенице. У начелу је дозвољено користити све граматичке врсте, али уз значајна ограничења у погледу избора и облика. Поред појединачних речи, могу да се користе и појмови са више речи, нарочито ако је укрштеница тематска (називи књижевних дела, сложени топоними, синтагме, пословице, називи значајних догађаја и др). Такође се користе и скраћенице, разне ознаке, акроними и сл. У српској енигматици речи од два слова могу бити било која комбинација слова, без ограничења, с тим да се кроз одговарајуће описе омогући решавачу да дође до решења. Ова правила нису иста у свим земљама. У укрштеницама које се објављују у САД дијаграм је квадратног облика, речи не могу бити краће од 3 слова, а лик мора бити централно симетричан, тј. кад се обрне за 180 степени да се добије потпуно иста слика. У словеначкој енигматици нису дозвољене речи од једног слова, речи од два слова се не описују, а користе се само именице у једнини. Ограничења у избору речи и појмова постоје у српској енигматици као прећутна пракса, коју је усвојила већина енигмата, али не и као прописан и верификован стандард. Описи (дефиниције) су текстови који објашњавају тражену реч. Свака реч у укрштеници мора да има опис (осим једнословних речи у неким случајевима). Постоје и укрштенице без описа (криптограмне, бројчане, скандисмерке, шестосмерке, осмосмерке) у које се слова, односно речи, уносе према неким другим критеријумима. Врсте укрштених речи Поред стандардне форме, данас постоји већи број разних врста укрштеница с обзиром на лик, број црних поља, описе, избор речи итд. Овде су наведене оне које се највише срећу у енигматској штампи на подручју Србије и бивше Југославије. Класична (стандардна) укрштеница — правоугаоног или ређе квадратног облика, са унутрашњим или спољним обројчењем, издвојених описа; Бела укрштеница — црна поља нису унета у дијаграм тако да решавач, поред уписивања тражених речи, мора да открије и уцрта положај црних поља; Скандинавка — описи (дефиниције) нису издвојени, већ су уписани у саму укрштеницу на местима црних поља, или у рубним описним пољима (додатном реду и додатној колони на горњој и левој страни дијаграма. Ова енигматска врста је најпопуларнија на подручју Србије и бивше Југославије. Швајцарска укрштеница — уместо црних поља, речи унутар лика се раздвајају „пречкама“, (дебелим црним линијама), па су на тај начин искоришћени сви квадратићи унутар лика; Хаос укрштеница — у овом случају описи су измешани, а решавач треба да открије који опис се односи на коју реч у лику; Аритмогрифна укрштеница (бројаница) — ова укрштеница нема описе, а сва поља су нумерисана. У укрштеницу се уписује један или два основна појма и слова у тим речима се нумеришу, односно свако слово добије свој број. По правилу да сваком броју одговара одређено слово, укрштеница се решава заменом свих бројева одговарајућим словима; Криптограмна укрштеница — слична је претходној с тим да сваком броју одговарају по три слова, што значи да не постоји једнозначан однос бројева и слова као у аритмогрифној укрштеници. Од та три слова два су унапред дата, а треће непознато се добија одгонетањем основног појма (или основних појмова) укрштенице; Мозаичка укрштеница — код ове укрштенице дата су само решења (обично поређана по азбуци), а решавач мора пронаћи њихова места у дијаграму и уписати их; Домино укрштеница (слагалица) — укрштеница без описа у којој су задани квадратни или правоугаони исечци испуњеног лика (слични домино-плочицама), а решавач мора да их сложи у лик да би добио коректну укрштеницу; Слоговна укрштеница — у ћелије лика се уписују слогови, а не појединачна слова; Укрштене речи у Србији Прва модерна укрштеница у Србији објављена је 18. марта 1925. у „Илустрованом листу“, а потом и у „Дечјим новинама“ број 2 од октобра 1925. Аутор ове друге је извесни Ч. Алексијевић Браца. У дневном листу „Политика“ укрштене речи су почеле да се редовно објављују од 2. марта 1933, а после прекида у ратном периоду, од 18. новембра 1952. Укрштене речи су у Србији, као и у другим земљама, стекле велику популарност тако да су се већ између два светска рата појавили и први енигматски листови где су најзаступљенија загонетка биле укрштене речи. Убрзо након завршетка Другог светског рата појавили су се нови енигматски листови, да би крајем деведесетих година 20. века дошло до експанзије енигматске штампе, тако да данас у Србији излази око 80 енигматских листова. Скоро све новине и часописи имају по неку укрштеницу или периодичне енигматске додатке. Неки од ових листова имају фиксиране периоде и датуме излажења, а неки излазе повремено, без унапред одређеног датума. Већину енигматских листова издају приватни издавачи, од којих су многи енигмати, а мањи број је у власништву великих издавачких кућа као што су „Политика“ или „Вечерње новости“. Најдуговечнији енигматски лист у Србији је „Енигма“, чији је први број изашао 7. јула 1951, а угашен је 1. маја 2023. године. Био је у дугом периоду једно од издања новинске куће „Вечерње новости“. Задњих година се у домаћој енигматици усталио тип укрштених речи који би се условно могао назвати српски модел. То је рад код кога се речи тако укрсте да образују празан квадратолики простор 6х6 поља или већи, без црних поља унутар њега (у енигматском жаргону тај се простор зове „белина“). Кроз овакву белину обично пролазе један или више тематских појмова. Белина 6х6 или већа сматра се значајним енигматским достигнућем, поготово када је у њу укомпоновано два или више тематских појмова. Ова белина се у другим језицима тешко може остварити, али језик и структура речи у српском језику ово дозвољавају. Неке од честих особа које се појављују у српским укрштеним речима су Ото Лого, Ита Рина, и Ив Монтан. Референце Литература Пауновић Момир: Укрштеница - краљица загонетки, Београд 2003. Гласник - периодично гласило Енигматског савеза Србије Енигма - Енигматски часопис, Београд Спољашње везе Званична интернет страница Енигматског савеза Србије -{Why are crossword puzzles symmetrical? (from The Straight Dope)}- -{How to make a crossword puzzle (from The PuzzleMakers.net)}- -{Crossword Puzzle}- -{Try Arthur Wynne's original crossword digital}- Енигматика


source: CulturaX

text: Мајстори трубе: Подржавамо Гучу, хоћемо разговор са организаторима 10.06.2016. 11:29 | 0 коментар(а) Гуча - Мајстори трубе Дејан Лазаревић из Пожеге, Дејан Јевђић из Расне и Вељко Остојић из Злакусе упутили су писмо организаторима Драгачевског сабора у којем износе критике али и велику подршку Гучи за коју кажу да је увек била и биће на првом месту. Ова тројица велемајстора, омиљених у народу, кажу да су годинама неоправдано скрајнути, док су славу највеће трубачке престонице присвајали углавном неки други појединци. ,,Не може да се заборави да су трубачи деценијама спавали по школама, на улицама, под шаторима, да су сами себи плаћали иоле нормалнији смештај, да су свирали и дан и ноћ за потребе организатора у програмима Сабора, и то без икакве надокнаде! Па где то у свету има? На ком фестивалу? И опет бисмо свирали за сабораше, за народ, без престанка седам дана – бесплатно. Али, само да нас неко лепо пита. Да се договоримо. Да нам не наређују. Да заједно вратимо Сабор народу! А све смо могли да се договоримо. Сматрамо да је лепо да се врате сви мајстори у Гучу, али не да се такмиче. Јер, шта ће онда значити 56 година старо финално такмичење сениорских трубачких оркестара" каже се у писму. Тројица пожежана кажу да су увек спремни да дођу и подрже Гучу, и траже од организатора састанак на којем ће се као људи, које је створила Гуча и коју су они стварали својим знојем, договорити око свега, у интересу светковине која исписује шесту деценију постојања. На разне притиске одговарају: ,,Не плашимо се ми никога, најмање својих колега, мајстора. Плашимо се само за Гучу! Зато се, на крају, обраћамо и самим организаторима: Хајде да се договоримо, да заједно вратимо Сабор народу, јер он само њему и припада! Обећавамо да ћемо увек подржати Гучу, да ћемо свирати и увесељавати сабораше, радити оно што најбоље умемо" - каже се на крају писма тројице најомиљенијих трубачких мајстора у овом делу Србије. Тројица величанствених – њихов зној а туђа слава Иначе, Дејан Лазаревић је врстан мајстор, вишеструки победник Гуче исто као и Дејан Јевђић, и они су безброј пута саборску престоницу залили знојем на задовољство љубитеља трубе. Ова двојица дивних младих људи изузетних људских и трубачких врлина, заједно са професором Вељком Остојићем који важи за најшколованијег трубача, јесу уствари они којима припада огроман део славе Гуче. Али, славу су приграбили неки други, па данас наводно свирају неку другу врсту плех музике. Тачно је да се неоправдано много пажње и медијског простора посвећује управо таквима, али време је да се та неправда исправи, а слава Гуче стави на леђа онима која су највише зноја пролили и најмање од тога добили. Заменик председника Општине Лучани и председник Извршног одбора Сабора Миливоје Доловић, фото: ГЗС Доловић: Сви желимо исто и најбоље за Гучу "Реч је о сјајним трубачима и младим људима које сви желимо у Гучи на такмичењу мајстора трубе. О свему ћемо разговарати. Све што је лоше било у прошлости нека нам кажу јер, надам се, имамо исти циљ да сачувамо српску трубу и трубаче које народ воли", рекао је заменик председника Општине Лучани и председник Извршног одбора Сабора Миливоје Доловић. Према wеговим речима, организатори чине све што је у њиховој моћи да обезбеде максималне услове за смештај и регуларност такмичења. "Нека они сами предложе пропозиције, жири и такмичарске нумере. Народ хоће да на главној бини у Гучи види најбоље, а то су мајстори трубе. И они ће видети колико смо тога ове године променили набоље. Никога не фаворизујемо нити ћемо. Има места за све, али је тачно да славу Гуче ће проносити само они који "продју" кроз Гучу", закључио је Доловић.


text: Обавештавамо грађане Републике Србије да ће избори за Народне посланике Републике Србије бити одржани 21. јуна 2020. године. Према члану 10. Закона о избору народних посланика право да бира посланика и да буде биран за посланика има пунолетан, пословно способан држављанин Републике Србије са пребивалиштем у Републици Србији. Грађани Републике Србије који су уписани у јединствени бирачки списак који бораве или планирају боравак у Републици Албанији на дан одржавања избора, своје бирачко право могу да остваре у Амбасади Републике Србије у Тирани,где ће бити отворено бирачко место уколико се пријави најмање 100 грађана који имају бирачко право. Проверу да ли сте уписани у бирачки списак можете извршити електронским путем, уношењем јединственог матичног броја грађана, на званичној интернет страници Министарства државне управе и локалне самоуправе – https://upit.birackispisak.gov.rs/. Да би сте гласали у Амбасади Републике Србије у Тирани потребно је да најкасније до 30. мај 2020. године, поднесете захтев како би се у ЈБС уписао податак да ћете на предстојећим изборима гласати у иностранству. Уколико имате бирачко право, а нисте уписани у јединствени бирачки списак, неопходно је да спроведете поступак уписа. Захтев за упис у јединствени бирачки списак можете преузети овде. Тај захтев са захтевом за упис податка да ће те гласати у иностранству, подносите у Амбасади која ће оба захтева доставити надлежној општинској, односно, градској управи према вашем последњем пребивалишту пре одласка у иностранство, односно, последњем пребивалишту једног од ваших родитеља. За све информације можете нас контактирати телефоном на број 04 222 3042 или на email: konztira@icc-al.org


Poslao: 08 Okt 2009 20:26 Албум са самолепљивим сличицама "РАКЕТЕ-АВИОНИ-ХЕЛИКОПТЕРИ" из давне 1984. године. Издавач: Удружење књижевних клубова СР Србије - Београд. Био је то један врло леп и смео покушај у популарисању ваздухопловства међу најмлађима у СФРЈ, а одштампано је 60.000 комада ове сјајне публикације. Сличан подухват биће реализован и и пар година касније - 1987. године у продаји се појавио и албум "ИСТОРИЈА АВИЈАЦИЈЕ" издат у 50.000 примерака. Poslao: 08 Okt 2009 20:29 Trebalo bi opet pustiti u stampu neki album sa avionima ! Bolje to nego neki retardirani japanski crtani filmovi nele svaka ti cast kad si ovo sacuvao Poslao: 08 Okt 2009 20:42 eh imao sam kompletan album , skupljao sam kao klinac mjesecima slicice i popunio ga do kraja i izgorio mi zajedno sa stanom i uspomenama u ratu Poslao: 08 Okt 2009 21:17 E narode, iz ovog sam se ja nekad učio - onda nije bilo interneta a jedina literatura gde si mogao videti za naše pojmove dobru sliku aviona ili drugog sredstva bio je Front i Glasnik RViPVO i naravno ovaj album. Nele, svaka ti čast kad si sačuvao ovakvo nešto - ovo je raritet i vredno čuvanja !!! Хвала на свему момци!!! Flyby68, надам се да сам овако виртуелно успео да ти вратим барем делић успомена! Ron Jeremy, не могу да верујем да си заборавио "КРИЛА АРМИЈЕ"! Било је и ту штошта занимљиво да се прочита а многе слике објављене у овом листу могу се и данас наћи на интернету (па и на нашем форуму), само што изгледа неки неће да се сете овог гласила ЈРВиПВО. Овом приликом да вас подсетим, а онима који то не знају да споменем, да је у време СФРЈ војска имала неколико листова, између осталог посебне гласнике за сва три вида ЈНА (КоВ, РВиПВО и РМ) и Војнотехнички гласник, већ спомињани "ФРОНТ" (за "широке народне масе" ), затим "НАРОДНУ АРМИЈУ" (нешто најсличније данашњој "ОДБРАНИ") и "КРИЛА АРМИЈЕ". Било је и разних периодичних публикација, а ако сам нешто од ових редовних изоставио надам се да ће ме неко допунити... Poslao: 08 Okt 2009 22:19 Ne, nisam zaboravio Krila Armije, nisam ih pomenuo jer je to glasilo više forsiralo domaću avijaciju a što meni tad i nije bilo toliko interesantno. Ruski i zapadni avioni su bili izazov Sećam se dobro da sam onda dopisivao neke podatke u album, uglavnom prevedene nazive aviona. Tu mi je dosta pomogla jedna devojčica iz komšiluka koja je došla u posetu dedi i babi iz engleske Ja i brat smo sakupljali kesice (čini mi se da je trebalo 100 komada da se dobije poklon) i mi smo dobili veliki poster Miraža 2000 - upravo ovaj sa sličice Poslao: 08 Okt 2009 22:35 Мираж је супер само увек се каже брат и ја, знаш ваљда ко себе ставља на прво место... Него, чини ми се да је сличица за овај албум било премало (или су се продавале јако добро), на многим трафикама их није било уопште (тако је било у Београду, могу мислити како је било другде). Не знам како је издавач прошао, али рекао бих да је продаја у глобалу ишла солидно. Можда у Министарству одбране Републике Србије добију неку овакву или сличну нову идеју . Од аеромитинга су скоро зарадили, да је била мало боља организација ко зна шта би било... Знам да и другари из Бирчанинове читају форум, па се надам да ће размислити о штампању неког новог албума за данашње клинце и клинцезе. Poslao: 08 Okt 2009 22:57 Sad vidim da piše da se za 200 kesica dobije poster Nego Nele, da li se meni čini ili tebi fale neke stranice albuma - konkretno, ja se sećam da mi je falila sličica P-61 Black Widow, nigde je nisam mogao dobaviti a kod tebe te sličice nema.... Poslao: 08 Okt 2009 23:03 Rone, pročitaj prvi red prve poruke ove teme Inače, tamo negde sredinom 90-ih (96-97, ne znam tačno) izašao je album Borbeni avioni sa F-14 na naslovnoj strani. Sličice su bile fotografije aviona... Dopuna: 08 Okt 2009 23:03 A bio je i ovaj album, mislim da se zvao Džambo džet ili slično...


source: fineweb

text: Први опијумски рат Први опијумски рат или Први англо-кинески рат је био рат између Велике Британије и Кине од 1839. до 1842. Рат је вођен са циљем да Кина увози британски опијум. Британија је извозила 1,4 милиона килограма опијума у Кину. Тај рат се сматра почетком европске хегемоније према Кини. Конфликт је започео дугу историју кинеске сумњичавости према Западу, што се још увек осећа у Источној Азији. Позадина[уреди] За време 19. века Европљанима је било јако уносна трговина са Кином. Уносна је била и за кинеске трговце. У Кини су постојала трговачка ограничења, па је међународна трговина била допуштена једино преко Кантона. Због тога није било економично трговати робом мале вредности. Трговина се заснивала на луксузној роби, као што је чај (Кина је извозила за Британију) и сребро, које је Кина увозила. Поред тога значајни су били и неки специјални метали, који су се користили у Кини. Британија је своју валуту заснивала на златном стандарду од 18. века, па је сребро куповала у континенталној Европи, да би снабдевала Кину. То је било прилично скупо за Британију пре демонетаризације сребра у Немачкој 1870. Британци су тражили која би била друга уносна роба за трговину и открили су опијум, који се производио у Британској Индији. Од 1821. до 1837. пет пута се повећао извоз дрога у Кину. Британија је извозила велике количине опијума од 1781. Дрога се производила у Бенгалу и Малви у Индији и продавала се под условом да се продаје британским трговцима за Кину. Целу продају и производњу опијума водила је Британска источноиндијска компанија. Кинеска влада је уочила да сребро одлази из земље и да је 2 милиона Кинеза постало зависно од дрога. Британци су продавали 1.400 тона опијума Кинезима. Кинези су одлучили да зауставе трговину опијумом. У почетку је изгледало да Кинези имају успеха. Један високо рангирани кинески службеник Лин Зексу је написао писмо енглеској краљици упозоравајући на проблем. Лин Зексу је у мају 1839. наредио да се униште све залихе опијума. Међутим британски морнари су се побунили у јулу 1839, уништили су један храм и убили су једнога Кинеза, који их је покушао зауставити. Кинези су тражили морнаре да им суде, а британска влада се позивала на екстратериторијалност, што значи да им само британски судови могу судити. Судио им је британски суд у Кантону и пустио их је. Кинеска влада је тражила да британски трговци потпишу уговору да неће трговати опијумом и да ако то учине да могу бити осуђени на смрт и да им могу судити кинески судови. Главни британски надгледник трговине са Кином Чарлс Елиот је после тога наредио Британцима да се повуку из Кине и забраниоо је трговину са Кинезима. Поједини трговци, који нису трговали опијумом били су спремни да потпишу уговор, који су Кинези тражили и на тај начин слабили су Британску трговачку позицију. Рат[уреди] Припремајући се за рат Британци су 23. августа 1839. заузели Хонгконг. Хонгконг је тада био мање место. Крајем октобра у Кину је стигао брод Томас Котс, који је био власништво квекера, а они нису трговали опијумом. Њихов капетан Смит је веровао да је Чарлс Елиот прекорачио овлаштења забрањујући Британцима трговину са Кином. Да би спречио остале британске бродове да се оглушавју о наређење о престанку трговине са Кином Елиот је наредио блокаду Бисерне реке. Борбе су почеле 3. новембра 1839. када је други један британски брод Ројал Саксон покушао да отплови до Кинеза. Британци су испалили упозоравајући плотун на Ројал Саксон, Кинеска флота се умешала у покушају да заштити британски трговачки брод. Кинески поморски извештај за први дан био је да су остварили велику победу тога дана. Елиот је наредио свим бродовима да се повуку према близини Макауа, међутим трговачким бродовима је више одговарала лука Хонгконга. Ипак следећих дана британска морнарица се показала много бољом и потопили су много кинеских бродова. Елиот је током 1840. молио португалског гевернера Макауа да пусти да истоварују своје бродове у Макауу, а да ће им Бтитанци заузврат добро платити. Гувернер Макауа је одбио јер се плашио да ће Кина да прекине опскрбу Макауа храном и осталим потрепштинама. Кинески цар је 14. јануара 1840. тражио да сви странци у Кини престају да помажу Британце. Британска влада и Британска источноиндијска компанија су одлучиле да нападну Кантон, а војни трошкови падају на трошак владе. У јуну 1840. стигла је у Квантунг из Сингапура експедициона сила од 15 већих бродова, 4 парне топовњаче и 25 мањих бродова са 4.000 маринаца. Џејмс Бремер је предводио маринце. Бремер је захтевао да кинеска влада надокнади трошкове, које су Британци имали због прекида трговине. Кинези су то одбили, па су Британци напали. Ушће Бисерне реке Кинези су јако добро бранили, па је британска флота кренула северно до Ксијамена. Британци су током 1841. заузели тврђаве, које су браниле ушће Бисерне реке, између Хонгконга и Кантона. До јануара 1842. Британци су контролисали узвишења око Кантона и победили су Кинезе код Нигбоа и код Чингхаја. До средине 1842. Британци су победили Кинезе на ушћу друге велике реке Јангце и заузели су Шангај. Кинеска влада се показала неспособном да се носи са западним силама, било политички, било војно. Рат је завршио у августу 1842. када је Кина потписала први неједнаки споразум, Споразум из Нанкинга. Споразум[уреди] По сппоразуму из Нанкинга - Британци су добили екстратериторијални статус. - Хонгконг је припао Великој Британији - Трговачке луке Кантон, Сјамен, Фуџоу, Шангај и Нингбо су отворене за све трговце - кинеска влада је плаћала репарације за уништени опијум и ратне трошкове Последице[уреди] Лакоћа са којом је Британска источноиндијска компанија победила Кину утицала је на углед Кине и кинеске династије. То је посве сигурно довело до Тајупешке побуне (1850—1864). Успех у рату омогућио је Британцима да наставе трговати опијумом са Кином. Британска влада се још увек није извинила Кини. Спољашње везе[уреди] |Викимедијиној остави.на|


НИЖИ РИЗИК ОД РАКА ДОЈКЕ КОД ЖЕНА КОЈЕ РЕДОВНО ВЕЖБАЈУ - ЦЦМ САЛУД Нижи ризик од рака дојке код жена које редовно вежбају Петак, 25. априла 2014. - Вежбање не мање од сат времена дневно смањује ризик од добијања рака дојке, а то важи за жене било које старости и тежине, без обзира на локацију или географско порекло жена. До овог закључка дошло је у истрази чији су резултати представљени на Деветом европском конгресу о раку дојке, који је организовао ЕЦО (Европска организација за рак, или Европска организација за рак) и који се одржавао у британском граду Гласгову. У поређењу са мање активним женама, оне са највишим степеном физичке активности имале су ризик од рака дојке који је био нижи за 12 процената, изјавио је тим професора Матхиеу Бониола, директора истраживања Међународног института за превентивна истраживања у Лиону, Француска Бониол и његови сарадници извршили су мета-анализу 37 студија објављених између 1987. и 2013. године, које прикупљају податке више од четири милиона жена. Ови подаци пружени у студијама били су довољно исцрпни да утврде тај однос између уобичајене вежбе физичке вежбе и степена ризика од рака дојке. Иако се резултати разликују у зависности од тачне врсте тумора, општи тренд је јасан. Резултати нове студије придружују се онима многих других који су дуго указивали да физичка активност помаже у заштити од других врста карцинома и других болести, као што су кардиоваскуларне болести. Иако механизми који производе ове корисне ефекте нису јасни, јасно је да су резултати неовисни о индексу телесне масе (БМИ), односно утицају тежине. Старост у којој почнете редовно да се бавите спортом такође нема одлучујући ефекат. Истраживачи су открили да смањење ризика од развоја карцинома дојке није искључиво жена које редовно вежбају од ране доби. Чини се да све указује на то да се чим жена почне редовно вежбати тај заштитни ефекат. Извор: ввв.ДиариоСалуд.нет Ознаке: Здравље Речник Прехрана © VP healt hand fitness team 2020 Нижи ризик од рака дојке код жена које редовно вежбају - https://vphealthandfitness.com


Као прво Черчил није био Јеврејин. Да је радио за јеврејске интерсе то је више него евидентно. Уопште, енглеска политика и из доба 1.св.рата, кад је Јеврејима обезбеђена Палестина и из доба 2.св. рата кад им је дат Израел, била је флагрантно пројеврејска (о САДу да 362 не говорим, уосталом САД ЈЕСУ јеврејска држава ). Што се тиче констатације да је Енглеска започела 2.св.рат она је само делимично тачна- наиме, чиње 3ff9 ница је да је рат желео и Хитлер, али и Јевреји. Обе стране су се надале да ће у том рату доћи главе оном другом. Хитлер је желео да очисти Европу (свет? ) од Јевреја, а Јевреји су желели да униште Хитлера, који се на историјској сцени појавио ненадано и непланирано, те им је отежао, да не кажем пореметио неке планове. Наиме, познат је јеврејски, вишевековни (вишемиленијумски?) план о стварању Израела, који је додатно актуелизован крајем XIX века. После 1.св.рата активно је почело да се ради на томе, али онда се појавио Хића... Моје је мишљење да је он у рат увучен раније него што је планирао, али опет је могућа и варијанта по којој се плашио преране смрти па је зато недовољно припремљен кренуо у рат (легенда каже да се највише плашио рака, јер му је од рака дојке умрла мајка, и да је током целога рата заправо био убеђен да има рак, а да лекари не смеју да му кажу ). Можда су ова два фактора у несрећном сплету довели до тога да рат почне баш 1939. Позната је Хитлерова изјава из пролећа 1939.- ако Јевреји икада поново започну светски рат, он се неће завршити елиминацијом аријевске расе, што им је циљ, већ напротив- комплетним уништењем Јевреја. Значи- он јасно сугерише на постојање јеврејских утицаја на збивања и догађања на светској политичкој сцени у вези са оним што ће се збити наредних месеци. А о Черчилу стварно не треба трошити речи- то је један психопатски случај, човек који је политичку каријеру изградио на болесној мржњи према Хитлеру , чак је имао и папагаја који је знао да каже свега две ствари- ****ing hitler и ****ing nazis. Његов собар је морао да га опомиње да не иде го по кући, по сопственом признању није смео прићи на ближе од метар коловозу или шинама (патио је од најтежег облика депресије, која може само да се лечи умртвљивањем нерава,тзв. black dog), а када су га питали шта ако Хитлер успе да изврши инвазију, он је одговоио- па ништа, онда ће сваки Енглез бранити своје двориште, а ја лично ћу те проклете нацисте, гађати празним влашама џина. (из његовог подрума ) То је човек који је у Енглеској која има две политичке опције - торијевце и лабуристе- два пута био члан једне и два пута члан друге странке! То је најаморалнији и најбестидинији политичар у историји Енглеске. И још један прилог психопатском каракеру овога човека- имао је (по сопственом признању ) тим астролога и белих вештица које су били задужени да читају Хитлеру мисли, да га ометају, шаљу негативну енергију, итд. То је отишло толикоо далеко да је Черчил постао убеђен да баш захваљујући његовом спец. тиму није дошло до инвазије на Енглеску, а у наредним годинама рата рад ове неформалне групе је постајао све интензивнији, да би пред крај рата изговарли мантре типа- драги, ево га метак...буууу, и сличне глупости. Наравно, и то им је успело, не сумњате ваљда?! Черчил је најуспешнији лудак у историји, без сумње. То је један од оних узалудних болесника, l 4000 2;оји не занју ништа сами да створе, већ на свој живот граде накачивши се другом на грбачу. Ко пијавице, паразити. Подесћа вас на још некога? Ко би данас знао за Черчила да није било Хитлера? ПА никада не би ни посато премијер. И наравно- ако сви негативци поживео је најдуже- читавих 90г. Хитлер је, погађате, био најмлађи и умро најмлађи. Шта би тек било да је дочекао Черчилове године


text: Сиријски председник Башар ел Асад изјавио је да у његовој земљи добро знају да је све ово кроз шта сада пролази Сирија раније прошла Србија. У интервјуу за сутрашњу „Политику“ он каже да се то односи на медијску сатанизацију, „хуманитарну бригу“ и пропагандно-психолошку агресију, подстицање верских сукоба, економске санкције, бомбе и ракете, и на крају, отимање територије. Подсетио је и на дугогодишње пријатељство његовог оца са Титом, на пријатељство народа Сирије и Југославије, а сада и на пријатељство Сирије и Србије. У интервјуу који ће у целини бити објављен сутра, Асада је занимало и да ли народ у Србији зна шта се догађа у Сирији.


text: Породична стамбена зграда у Ријечкој улици бр. 28 припада типу старих градских кућа насталих крајем 18 и 19. века. Централни део зграде је диванхана у коју се долази полукружним ректификованим дрвеним степеницама из приземља. Из ње се улази у све околне собе правоугаоног облика. Диванхана се продужује у истурени затворени простор 'ћошку'. На предњој фасади 'ћошка' има прозорске отворе испод којих је унутра постављена софа за седење, а споља је заштићена широком стрехом која баца дубоку сенку на предња зидна платна зграде. Објекат има приземље и спрат и сазидан је од опеке и делом од бондрука. Читава предња фасада куће је у хоризонталним прозорским отворима који дају изванредну инсолацију свим унутрашњим просторијама. Кров је четворосливан, и покривен је ћерамидом, пошто је основа зграде правоугаона. Собе имају богато орнаментисане дрвене таванице, долапе, нише и амамџике.


Шалић наглашава да је међу заробљеницима било и од 150 до 200 оних којима се судило за ратне злочине, од којих је некима пресуђена чак и смртна казна.


text: БЕЗ ПРЕМИНУЛИХ, У КОВИД БОЛНИЦИ 15: Епидемија у Рудничко-таковском крају | Новости У Општој болници у Горњем Милановцу, на ковид одељењима, тренутно је смештено 15 пацијената. - Према пресеку од јутрос, од њих 15, на Грудном одељењу лечи се њих петоро, на Интерном четворо, шест на Неурологији. На корона вирус позитивно је њих десет, троје је негативно, двоје чека резултате тестирања. Током протекла 24 часа, четири пацијента смо отпустили кући, док у истом периоду није било пријема нових пацијената – потврђује данас др Предраг Шутић, в. д. директора те болнице. Према јучерашњем и, до сада важећем, меродавном званичном извештају, у овом крају потврђено је још18 особа, позитивних на вирус корона. Пандемију ковид-19 у Рудничко-таковском крају, извештајно пратимо у две етапе. У првој, од њеног почетка у марту прошле године до смиривања у мају, укупно је оболело 60 људи, од којих су петоро преминули, сви остали су, према званичним подацима, излечени. У другој, од половине јуна до сада, заражено је укупно 1.780 људи, уз нажалост 85 смртних жртава. вирус корона корона вирус Рудничко таковски крај Епидемија Горњи Милановац ПРЕДЊАЧЕ ЛЕСКОВАЦ И ВЛАСОТИНЦЕ: Епидемиолошка ситуација у Јабланичком округу СВАКИ десети узорак чији је резултат, у последња 24 часа, стигао у лесковачки Завод за јавно здравље(ЗЗЈЗ) позитиван је на вирус корона.


Испит из предмета Архитектура данас у јунском испитном року полаже се предајом рада на cd-у. Термин и место одржавања испита: понедељак, 25. маја 2015, 10.00h, кабинет 234...


Политика Online - У Бечеју откривена спомен плоча Влади Дивљану субота, 17.06.2017. у 21:37 (Фото Танјуг/„Лонгплеј”) БЕЧЕЈ - У Градском позоришту Бечеј данас је откривена спомен плоча посвећена Влади Дивљану (1958-2015), једном од најзначајнијих српских и југословенских поп музичара. Спомен плочу у Позоришном клубу открила је Дивљанова супруга Дина Дивљан у присуству Јоване Топић, представнице Општине Бечеј и Горана Васовића из групе „Ева Браун”. Сцена на којој се налази спомен плоча од сада носи име „Сцена Влада Дивљан”, а откривању спомен плоче претходила је трибина „Небески маљчик” посвећана Дивљану. О некадашњем „Идолу” говорили су Васовић, Момчило Мома Рајин, доајен рок новинарства, и Тома Грујић, бивши уредник музичког програма радија Б92. Васовић је, враћајући се у деведесете, подсетио како је започела сарадња Дивљана са „Евом Браун”, на чију музику су „Идоли” имали велики утицај. Подвукао је да је управо један спонтан наступ Дивљана тада у граду на Тиси, заједно са „Евом Браун”, пресудно утицао да Влада настави каријеру коју је намеравао да заврши. „Осећам се поносно, радосно, истовремено и тужно. Поносан сам што је Бечеј добио сцену названу по Дивљану, радостан јер је Бечеј међу првим градовима, после Београда и Новог Сада, који има простор са Владиним именом. Тужан сам јер он није са нама, али његове песме и даље живе”, емотиван је био Васовић. Мома Рајин, који је Дивљанову каријеру помно пратио од самих почетака, истакао је Владу као једног од највећих романтика на нашим просторима, подсетивши на неколико нумера из разних фаза каријере - „Малена”, „Она то зна”, „Радостан дан”, „Више нисам ту”, „Однеси ме”, „Само једну љубав имам”. „Такав опус је мало ко успео да обради, а да није 'пао у патос'. Влада је умео те ствари да нам саопшти. Његово дело и даље светли као светионик”, надахнуто је истакао Рајин. Тома Грујић је хронолошки прошао кроз све фазе познанства са Дивљаном - почев од дечачких дана кад, како је рекао „ми клинци нисмо волели Владу јер су се све наше другарице неописиво ложиле на њега”, па до периода кад је Б92 објављивао његове касније албуме. „Није се либио да размењује искуства и идеје са млађим музичарима. Увек је био отворен за нове људе”, нагласио је Грујић и додао да „нам дуго већ недостаје нови Влада Дивљан, Нено Белан или Саша Лошић”. Откривање спомен плоче и трибина уприличени су у склопу једнодневог фестивала „Бечеј ноћу”, који организује Општина Бечеј поводом отварања реновираног централног градског трга. (Танјуг) Ако си србин онда носи српско презиме?Једном сам читао која све постоје презимена срба из Босне.Бројна су ружна и за надимак?Дивљан!?Када сам упозорио једнога да му децу у основној школи другари понижавају због презимена Накарада буквално се ,,смртно ,, увредио?Породично презиме!Ја га мало ,,притиснем,, знањем и натерам га да призна да је његово право породично презиме Милетић.Тако му се презивао чукун деда пре него што је из Србије побегао у Босну да се овде не бори против турака. Pa kako ste od ovih nabrojanih pesama mogli zaboraviti jednu od najpopularnijih Vladini pesama, "Maljčiki" музика, споменици


8 Мастер студије 5295


Саборни храм у Бањој Луци — Википедија, слободна енциклопедија Саборни храм у Бањој Луци За другу употребу, погледајте чланак Храм Христа Спаситеља (вишезначна одредница). Саборни храм Христа Спаситеља у Бањој Луци данас се налази на мјесту гдје је накада била Црква Свете Тројице, направљена између два свјетска рата у центру Бање Луке. Изградња храма трајала је од 1925. до 1929, а свечано је освештана на Спасовдан 1939. године. Приликом исценираног њемачког бомбардовања, 12. априла 1941, храм је погођен и знатно је оштећен олтарски дио (апсида). У мају исте године усташе су храм прогласиле „руглом града“ и наредили Србима, Јеврејима и Ромима да га, циглу по циглу, у потпуности сруше. Послије Другог свјетског рата, за више од пола вијека, многе су грађевине обновљене, али за порушени Саборни храм није била дозвољена обнова, већ је на мјесту на коме се налазио изграђен споменик палим борцима. Почетком деведесетих година бањалучка црквена општина добила је дозволу за обнову порушеног храма, а споменик палим борцима премјештен је на оближњу локацију, такође у власништву Српске православне цркве. Обнова храма започела је 1993. године када су освештани темељи. Овај свечани чин обавио је патријарх српски Павле са архијерејима и свештенством Српске православне цркве. Храм је обновљен под именом Саборни храм Христа Спаситеља, јер је у међувремену у Бањој Луци (1963—1969) изграђен храм који је добио име Свете Тројице, као успомену на онај порушени, а за који су православни Срби мислили да га никада више неће моћи обновити. 1 Историјат градње Храма 1.1 Архитектура Саборног храма Свете Тројице 1.2 Архитектура Саборног храма Христа Спаситеља 2 Саборни храм 3 Његово Преосвештенство Епископ бањалучки Г. Јефрем 3.1 Смрт Владике Платона 3.2 Код Виктора Гутића 3.3 Говор Виктора Гутића пред Саборним храмом Христа Спаситеља у Бањој Луци 3.4 Рушење православних цркава у Бањој Луци 3.5 Свештенство храма Историјат градње Храма[уреди] Од оснивања Бањалучко-бихаћке Митрополије, са сједиштем митрополита у Бањој Луци, оживјела је намјера тамошњих Срба да свој трошни, привремени храм замијене монументалним велељепним. Године 1912. формиран је и посебан одбор, који би о томе водио бригу, али је избијање балканских ратова спријечило остварење тога сна. Потом је дошао Први свјетски рат, који је донио велика страдања Срба у Босни и Херцеговини, посебно у Бањој Луци. Тек 13. јуна 1921. године, на ванредној сједници Црквене општине, званично је покренуто питање изградње Саборног храма. Према првобитној замисли, Саборну цркву је требало градити на мјесту привременог храма Сошествија Светог Духа, код данашњег бањалучког биоскопа Козара. У посљедњем тренутку од тога се одустало и прихваћена је идеја проте Душана Мачкића да се купи земљиште преко пута тадашњег хотела Балкан. Хроничари биљеже да је двадесет седмог септембра 1925. године по лијепом времену изашло повјереништво за установљавање локације и то је сматрано првим даном почетка радова, мада је, због кише, која је падала сљедећа два дана, трасирање обављено тек 30. септембра. Митрополит бањалучко-бихаћки Василије (Поповић) је 5. октобра 1925. године осветио земљу, уз полагање споменице. Било је само питање, да ли ће грађевинари успјети да испоштују рок и за 600 дана саграде храм основе 22,10 x 19,50 м, са звоником високим 46 м без крста и куполом пречника 6 метара на висини од 22,70 м. Како се испоставило, радови су завршени и прије договореног рока. У току градње Саборног храма у Бањој Луци установљено је да недостају три милиона динара да би се тај посао окончао, те се тражио начин како да се дође до новаца. Црквена општина се обратила за помоћ и краљу Александру, који јој је велкодушно изишао у сусрет. Ни то није било довољно те је Црквена општина одредила једног од својих чланова, гостио- ничара Ђорђа Бајића, да иде у Америку и од тамошњих Срба прикупи прилоге за изградњу Храма. Архитектура Саборног храма Свете Тројице[уреди] Статуе и дјелови срушеног храма Св. Тројице, испред данашњег храма Христа Спаситеља За бањолучки Саборни храм изабран је пројекат познатог београдског архитекте Душана Живановића (1853-1937). Одлука је била да се репрезентативни бањолучки Саборни храм подигне на слободном простору између будућих банских палата. Висинска и стилска кореспонденција Саборне цркве и свјетовних установа на Тргу Цара Душана, показала је намјеру наручилаца да нагласе чврсто јединство Цркве и државе у Краљевини. Саборни храм Свете Тројице замишљен је као грађевина основе уписаног крста развијеног типа, са доминантним централним, и четири мања кубета, распоређеним на угаоним просторима, одвојеним од средишњег дијела храма. Звоник, подигнут на југоисточној страни, органски је повезан са црквом приземним тродијелним аркадним тријемом. Храм је имао улазе на западној и бочним странама. Зидна платна оживљена су моравском пластиком и декорацијом — розетама, нишама, тимпанонима, полуколонетама, архиволтама, преплетима, док су западно, сјеверно и јужно прочеље обликовани истовјетно с композицијом ризалтно истуреног блока, завршеног полукружним моравским забатом. Архитектура Саборног храма Христа Спаситеља[уреди] Саборни храм је зидан од црвеног и жутог камена травертина, поријеклом из Месопотамије, за чији квалитет (ископа и обраде) гарантује проф. др Билбија, стручњак из београдског Института за испитивање материјала. Зидана је трослојним зидом: камен, армирани бетон, цигла. Куполе су покривене златним прохром лимом, довезеним из Сибира. Спољњи грађевински радови на храму завршени су 26. септембра 2004. године, када је служена и прва литургија. Свету литургију је служило 8 архијереја са свештенством и ђаконима Бањалучке епархије, а уз присуство неколико десетина хиљада вјерника. ВИСИНА ЗВОНИКА (до врха, без крста) 44,95 м, са крстом 47,10 м ОСНОВА ТЕМЕЉА ЗВОНИКА 5,40 x 5,40 м Поводом 20 година од оснивања и прославе Дана Републике Српске и крсне славе Републике Српске, патријарх Иринеј је у храму 9. јануара 2012. служио Свету архијерејску литургију. Храм Христа Спаситеља је Саборни храм, насљедник првобитног Саборног храма Свете Тројице, порушеног 1941. године. Саборни, значи сабирајући храм, за све вјернике града Бање Луке, Епархије бањалучке и уопште све вјернике Православне цркве. Његово Преосвештенство Епископ бањалучки Г. Јефрем[уреди] Епископ бањалучки Јефрем рођен је у селу Буснови код Приједора, 15. априла 1944. године. Замонашен је у манастиру Липље, епархија бањалучка, 9. јула 1967. Исте године, уписан је у богословију у манастиру Крки коју завршава са одличним успјехом 1971. године. По завршетку богословије 1971. године, упућен је на даље школовање у Московску духовну академију, коју завршава са одличним успјехом 1975. године, са звањем кандидата богословља за дипломски рад ”Учење Светог Василија Великог о монаштву”. Рад је оцијењен одличном оцјеном и препоручен за штампање. Послије двије године проведене у Београду као викарни епископ, изабран је 19. маја 1980. године, за епископа бањалучког. Устоличење епископа Јефрема обављено је у Бањој Луци у Саборном храму Свете Тројице 1. јуна 1980. године, од стране епископа сремског Андреја као изасланика Светог архијерејског синода. За период (1980—2007) епископ Јефрем је на подручју Бањалучке епархије осветио 126 нових храмова, 38 храмова је генерално обновљено, а 89 храмова је у изградњи. У истом времену, изграђено је и освећено 33 парохијска дома. Генарално је обновљен и освећен Владичански двор. Смрт Владике Платона[уреди] Након што се оглушио о усташку наредбу од 23. априла 1941. — да сви "Србијанци" морају да оду и напусте тзв. Хрватско тло, болесног и изнемоглог Епископа Платона, усташе су ухапсиле ноћу, између 4. и 5. маја 1941. године. Ухапшен је заједно са протом Душаном Суботићем, парохом градишким, и одвезли их аутомобилом путем Бања Лука — Котор-Варош. Десетак километара од Бање Луке, на обали ријеке Врбање, усташе су их на свиреп начин убили, и бацили у набујалу Врбању. Ријека их је донијела у Врбас, гдје су, двадесетак дана доцније пронађена њихова унакажена тијела, у селу Кумсале. Сахрањен је на војничком гробљу у Бањој луци, а три деценије касније, тачније 1. јула 1973. године, ковчег са моштима владике Платона пренесен је у крипту данашњег Саборног храма Свете Тројице. Свети архијерејски сабор Српске православне цркве га је 1998. године прогласио за свештеномученика и тада је унијет у Именослов светих Српске православне цркве. Српска православна црква слави га 22. априла по црквеном, а 5. маја по грегоријанском календару. Код Виктора Гутића[уреди] Када су прота Петар Рађеновић и прота Сава Рађеновић маја месеца 1941. године отишли Гутићу да га питају шта је било са епископом Платоном он им је набусито одговорио „Шта хоћете ви? Немате шта да ме питате, нити хоћу да вам одговорим. Нема више Срба, не познајем ја Србе. Губите се одавде. Ово је срце државе Хрватске, а срце треба очистити од отрова. Доста смо вам ми овде давали гостопримство ових задњих 250 година, више вам га не дајемо“. Говор Виктора Гутића пред Саборним храмом Христа Спаситеља у Бањој Луци[уреди] Јуна 1941. године у Бања Луци је прослављен празник хрватског ослобођења. На свечаности је из Сарајева дошло и певачко друштво „Велебит“. Пред зградом бановине Гутић је одржао говор. „Ова пркос зграда“, рекао је он, „и српска богомоља, којој овдје никад није било мјесто која нам је годинама бола очи, гарантујем вам да више ни она нити ма која њихова врагомоља, ма гдје била у хрватској држави, неће постојати. Знајте да сам ја челична метла, која ће тако почистити српски народ да им ниједно ребро неће остати читаво“. После извесног времена опет на збору у Бањој Луци обратио се Хрватима: „Шта чекате?“ Зашто не убијате Србе? Убијајте их на сваком кораку . За њихове главе ником не одговарате. Наредио сам преко мојих потчињених — економско уништење а затим ћу наредити и истрбљење Срба из наше НДХ.“ Рушење православних цркава у Бањој Луци[уреди] Бања Лука је имала три православне цркве, две су порушене а трећа је претворена у гркокатоличку. На Лазареву суботу 12. априла 1941..., бачена је из авиона бомба на бањалучку Саборну цркву, која је погодила посред часне трпезе и порушила олтарске зидове. Стожерник Виктор Гутић наредио је да се црква одмах сруши. Када му је одговорено да „то није у надлежности ни црквеног суда ни епархијског управног одбора, него црквене општине која нема материјалних могућности да то учини, он је цинично рекао: „Ако нема пара онда нека је руше сви српски попови са влдиком на челу“. Гутић је „са нарочитим уживањем са прозора банске палате посматрао рушење православне цркве“. Приликом рушења са скеле је пао један радник и остао на месту мртав. После тог догађаја „више се није могло наћи радника који би се хтели на том послу да раде. Због тога је бањалучка полиција морала сваке ноћи да приређује рације на кршитеље полицијског часа које је наредног дана слала на принудни рад на рушењу цркве“. Поред њих и Срби и Јевреји затвореници у „Црној кући“ морали су учествовати на рушењу обеју бањалучких православних цркава. ПРОТОЈЕРЕЈ-СТАВРОФОР РАТКО РАДУЈКОВИЋ, АРХИЈЕРЕЈСКИ НАМЈЕСНИК БАЊАЛУЧКИ Рођен је 1942. године у селу Друговићи, општина Лакташи. Завршио је Богословију Св. Саве у Београду 1963. године. Рукоположен у чин ђакона 21. септембра 1965. године. Од 1965. до 1976. године службовао као ђакон при Саборном храму Св. Тројице и као службеник Епархијског управног одбора Епархије бањалучке. У периоду од 1976. до 1982. године, службовао је на првој бањалучкој парохији, а од 1982. до 2009. године обављао дужност старјешине Саборног храма Св. Тројице и службовао као парох на другој бањалучкој парохији. У периоду од 2009. до 2011. год. вршио је дужност старјешине обновљеног Саборног храма Христа Спаситеља. Данас је архијерејски намјесник бањалучки и члан Црквеног суда Епархије бањалучке. ПРОТОНАМЈЕСНИК ДРАГАН МАКСИМОВИЋ, СТАРЈЕШИНА ХРАМА Протонамјесник Драган Максимовић, рођен 1981. године у Бањој Луци. Завршио Богословију Св. Петра Дабробосанског у Фочи 2001. године и Московску духовну академију 2007. године у Русији. ЈЕРЕЈ МР ДРАГАН ГРУЈИЋ Јереј мр Драган Грујић, рођен је 1974. године у Бањој Луци. Дипломирао је на Православном богословском факултету Универзитет у Београду, 2001. године. На истом факултету је завршио постдипломске студије и одбранио магистарски рад, 2008. године. Јереј Борислав Ђуричић, рођен је 1980. године. у Добоју. Завршио Богословију Света Три Јерарха у Србињу, 1999. године. Дипломирао је на Музичкој академији Универзитет у Источном Сарајеву (одсјек за црквену музику), 20. јуна 2004.године. ЈЕРЕЈ ДРАГАН ВИДОВИЋ Јереј Драган Видовић, рођен је 1982. године. у Бањој Луци. Завршио Богословију Светих Кирила и Методија у Призрену (привремено у Нишу), затим Православни богословски факултет Универзитет у Београду. ЈЕРЕЈ МИОДРАГ КОПАЊА Јереј Миодраг Копања, рођен 1980. године у Бугојну. Завршио Богословију Света Три Јерарха у Србињу 2000. године и Православни богословски факултет Универзитет у Београду 2011. године. ЂАКОН МР ЗОРАН ЂУРИЋ Ђакон Зоран Ђурић, рођен је 1981. године у Приједору. Завршио Богословиију Света Три Јерарха у Србињу 2000. године и Православни богословски факултет Универзитет у Београду 2008. године. Дипломске академске студије мастер завршио 2012. године. ^ Храм Историја градње ^ Саборни храм Свете Тројице Историја Храма ^ Храм Димензије Храма ^ „Бања Лука: Патријарх Иринеј служио литургију”. Радио-телевизија Републике Српске. 9. 1. 2012. Приступљено 10. 1. 2012. ^ Саборни храм Христа Спаситеља САБОРНИ ХРАМ ^ Саборни храм Христа Спаситеља Епископ Бањалучки ^ Смрт Владике Платона ^ Највећи злочини садашњице : (патње и страдање српског народа у Независној Држави Хрватској од 1941-1945), Др. Драгослав Стрaњаковић, Горњи Милановац Дечје новине 1991. стр. 172 ↑ 9,0 9,1 9,2 9,3 9,4 9,5 9,6 Саборни храм Христа Спаситеља Свештенство храма Саборни храм у Бањој Луци на Викимедијиној остави. Званични страница Саборног храма Христа Спаситеља у Бањој Луци (на језику: српски) Мошти 42 свеца у Бањалуци („Политика“, 24. август 2010) Преузето из „https://sr.wikipedia.org/w/index.php?title=Саборни_храм_у_Бањој_Луци&oldid=21921162” Ова страница је последњи пут уређена на датум 26. мај 2019. у 13:14 ч.


Данас почиње масовна вакцинација, од пресудног значaја за Србију - | - Извор: Танјуг Председник Александар Вучић рекао је данас да је вакцинација од пресудног значаја за Србију, јер без тога никада нећемо победити корону, не само у здравственом смислу, већ ћемо и у економском погледу земљу "дотерати до ивице провалије". Вучић је на почетку седнице државног врха и Оперативног тима за имунизацију најавио да данас почиње масовна вакцинација грађана Србије кинеском вакцином и затражио да се она што брже обавља. Данас је, каже, један од најважнијих састанака, о будућности Србије, животу Србије. "Данас треба да донесемо одлуке и да у складу са тим поступамо у наредном периоду, тиче се вакцинације, опстанка и напретка земље и грађана", рекао је Вучић. Председник је упутио захвалност свима из здравственог система, који су, каже, давали све од себе да помогну грађанима и земљи да се избори са овом опаком болешћу. "Хвала пензионерима, који су трпели и били најизложенији удару ове болести, али и младима, којима смо свим доношеним одлукама, направили живот тежим. Али, били смо приморани да заштитимо животе старијих", рекао је Вучић. Вучић је најавио да стиже још 250. 000 доза руске вакцине "Спутњик в". Такође, рекао је да ће бити потписан уговор са Пољском и "Астразенеком" о 800.000 доза вакцине коју производи та компанија. Председник је рекао да данас почиње масовно вакцинисање кинеском "синофарм" вакцином. Истакао је да је важно да се сви у просвети, МУП-у и војсци што пре вакцинишу. "Сваки дан када дамо вакцину, заштитили смо нечији живот", рекао је Вучић. Почиње масовна вакцинација, не држите вакцине у фрижидеру Председник Србије Александар Вучић рекао је да данас у Србији почиње масовно вакцинисање кинеском "Синофарм" вакцином и замолио надлежне установе да вакцине не стоје у фрижидерима, већ да их дају на вакцинисање. Вучић је, на седници државног врха и Оперативног тима за вакцинацију, подсетио да је Србија била међу оним земљама, којих није био велики број, које су учествовале при ЕУ на донаторској конференцији за израду вакцина. "Србија је донирала два милиона евра за вакцине. Чини ми се да смо не малим делом учествовали у подршци прављењу лека за излазак из кризе. Први смо из региона уплатили новац за Kовакс програм, специјализован програм у оквиру ЕУ, преко којег би требало од Уније да добијемо значајне количине вакцина, које још нисмо добили“, казао је. Вучић је изразио уверење да ће на састанку у четвртак у Бриселу разумети потребу и нас на Западном Балкану, као и да ћемо убрзо моћи да рачунамо и на те вакцине. Рекао је да би данас или сутра требало да добијемо 250. 000 "Спутњик В" вакцине, од којих су 200. 000 прве дозе, а 50. 000 друге дозе, јер је једино код руске вакцине различита прва и друга доза. Такође најавио је да ће Србија потписати трилатерални уговор са Пољском и "Астра Зенеком" за око 800.000 вакцина, да преко Варшаве добијемо и те вакцине. Тиме би Србија имала четврту вакцину, којој се нада да ћемо ускоро добити. ""АЛИМС" ће имати још посла, мораћете још документације и материјала да читате“, указао је он. Вучић је казао да је кинеска вакцина показала најмање контраиндикација, што су му потврдили и стручњаци. Позвао је министарства, пре свега просвете, одбране, унутрашњих послова, здравља да се вакцинишу запослени. Указао је да су полицајци ти који раде на улицама, који су у контакту са људима, као и војници. Према његовим речима, важна је вакцинација просветних радника, како би били заштићени, јер деца немају симптоме, али наставници могу бити угрожени. "Замолио бих институт Торлак да када добијемо вакцине оне не стоје у фрижидеру, да не морамо да питамо зашто руска вакцина није подељена, а онда добијемо одговор да јесте, али захваљујући систему видимо да је подељено 388 вакцина. Немојте да брините да ли ћемо остати без вакцине, то је наш посао“, објаснио је он. Сваки дан када дамо вакцину заштитили смо нечији живот, не само тог који је добио, већ у ланцу трансмисије болести смо успели да избацимо једну карику, нагласио је Вучић. Такође је рекао да и запослени у јавним предузећима треба да се вакцинишу, пре свега поштари који доносе пензије старијима. Указао је да и у геронтолошким центрима треба завршити вакцинацију. С тим у вези је навео значај вакцине, рекавши да је у Шапцу у једном дому за старе од 118 корисника 79 заражено после Нове године, а да захваљујући вакцини немамо умрле јер су створили антитела. Вучић и Брнабић представили модеран систем за праћење вакцини Председник Србије Александар Вучић и премијерка Ана Брнабић представили су данас најмодернији Систем за пријаву, заказивање и праћење вакцина и имунизације становништва Србије, који у сваком тренутку прати цео процес од набавке вакцина до вакцинације. Вучић је истакао на седници државног врха и Оперативног тима за вакцинацију, у Палати Србија, да је реч о најмодернијем информационом систему и да се путем њега за сваког ко се вакцинише зна коју вакцину је примио, када и где је вакцинисан. Kаже да се више неће дешавати ситуација као са вакцином за сезонски грипом да се не зна ни колико има вакцина по фрижидерима и да буде мали број вакцинисаних јер није вођена кампања за вакцинацију. Председник се нашалио рекавши да су момци који су правили систем у презентацију убацили једну шалу - одломак из Отписаних када Мрки говори Тихом и Прлету да ово више није 1941. година и да се сада све ради кроз математичке прорачуне. Вучић је рекао да један тим, од једног лекара и два медицинска радника могу да дају 75 вакцина за пет сати и да ће бити потребно доста медицинског особља. Апеловао је да се што пре обави вакцинација како би и привреда могла да ради брже и да би могли да наставимо да подижемо земљу. Вучић је истакао да ће нови систем е-вакцина још један доказ да наше здравство напредује, али и још један од начина, после изградње ковид болница у Батајници и Kрушевцу, да наша држава иде у корак са најразвијенијим земљама. Тај систем, истиче Вучић, у рангу је електронских система какве имају најразвијеније земље света. Вероватно ћу се вакцинисати за викенд, кинеском вакцином Председник Александар Вучић рекао је данас да ће се он вероватно вакцинисати за викенд, кинеском вакцином. Он је, на састанку о имунизацији, пренео да је био болестан, па ће морати још мало да сачека како би добио вакцину. "Био сам нешто болешљив, па ми је Лончар забранио до викенда, тако да ћу вероватно за викенд да примим кинеску вакцину", рекао је Вучић. Пријавите се и вакцинишите што брже Председник Србије Александар Вучић позвао је данас грађане да се што пре пријављују за вакцинацију и да се што пре вакцинишу, јер је то суштинска заштита. "Дан раније када примите вакцину је спас. За нас од кључног значаја да се грађани убрзано пријављују. Што пре примите вакци d23 ну спасићете животе и свој и других“, нагласио је Вучић на седници државног врха и Оперативног тима за вакцинацију. Указао је да пример обољења у дому за старе у Шапцу то најбоље доказује, јер да штићеници нису били вакцинисани, уверен је, имали би ужасну трагедију. "Молим све да се пријаве што је могуће пре, да се вакцинишу, а ако не морају да бирају да не бирају. Ради се о квалитетним вакцинама, реч је само о детаљима“, подвукао је он. Позвао је грађане да се заштите од опаких болести не од вакцине, јер ако се заштите од опаке болести неће моћи да је преносе. "Kада се вакцинишете чак и ако будете заражени у 90 одсто случаја нећете теже оболети. То је суштинска заштита“, нагласио је Вучић. Указао је да у неком тренутку неће моћи да се бира. "Наручили смо довољно вакцина за сваког грађанина Србије. Наручићемо двоструко више, а неке земље су петоструко више. У сваком случају боримо се на тржишту на којем је 10 земаља добило 95 одсто светских вакцина до сада. Хоћу да грађани знају колико је наша земља успешна у борби и са таквим земљама“, нагласио је он. Замолио је да се заштите свуда тамо људи који раде са народом. Надлежне власти је замолио да са свим општинама лично контактирају и виде шта им је потребно. Посебно и са десет општина на KиМ, преко Kанцеларије за Kосово и Метохију, додајући да је тамо ситуација тешка је покушавају да нас спрече, хапсе директоре домова здравља. "То ћемо на посебан начин уз подршку различитих служби да радимо“, најавио је он. Агенцију за лекове АЛИМС је позвао да што пре одобре остале вакцине. Вакцинација од 11 сати на Сајму и Торлаку Масовна вакцинација грађана почиње данас на Београдском сајму и на Институту Торлак, изјавио је данас председник Србије Александар Вучић. Вучић је каза 642c на седници државног врха и Оперативног тима за вакцинацију да ће се на Институту Торлак, на пример, вакцинисати министар здравља Златибор Лончар. Лончар је потврдио да ће примити на Торлаку кинеску вакцину. Седнице Оперативног тима убудуће сваког дана Председник Александар Вучић најавио је данас да ће се седнице Оперативног тима за вакцинацију одржавати сваког јутра у периоду од 7.30 и 8.00 часова. Седнице ће се, каже, одржавати како би и државни врх и грађани били извештавани о томе шта је урађено по питању вакцинације, али и шта је "у ходу" још могуће урадити како би се вакцинација убрзала. Вучић је позвао грађане да се одазову вакцинацији у највећој мери. "Вакцинацијом чувамо здравље наших људи, али и стварамо прилику да радимо још више и напорније како би и 2021.година били прва економија у Европи", рекао је Вучић. Наиме, данас је одржана прва седница Оперативног тима за вакцинацију и државног врха, којом су председавали председник Вучић и премијерка Ана Брнабић. Остале вести Нећемо проводити санкције против припадника свог народ Председник Србије Александар Вучић најавио је данас да ће 10. или 11. јануара разговарати са српским чланом Председништва БиХ Милорадом Додиком и са председницом Републике Српске Жељком Цвијановић о актуелној ситуацији. Вучић са децом из Хрватске: У Србији увек имате свој дом Председник Србије Александар Вучић угостио је данас пре подне децу српске националности из Хрватске, са Баније и Кордуна, којима је поручио да увек чувају и буду поносни на своје име и презиме, да поштују Хрватску, али и да је у Србији увек њихов дом. Вучић упутио божићну честитку Његовој светости патријарху српском господину Порфирију Председник Републике Србије Александар Вучић упутио је данас божићну честитку Његовој светости патријарху српском господину Порфирију, свештенству Српске православне цркве и свим верницима који Божић славе по јулијанском календару. У честитки се каже: Грабићемо напред, Србија више није крпа за гажење Председник Републике Србије Александар Вучић у интервјуу за новогодишњи број "Новости" рекао је , да је миран, без обзира на притиске, јер су резултати оно што остаје. Вучић изразио задовољство због набавке система корнет Председник Александар Вучић истакао је данас, након приказа способности 72. бригаде за специјалне операције и презентације противоклопног система "корнет", да је веома задовољан што је Србија могла да набави тај систем, као и значајне количине ракета и лансирних уређаја, чиме се побољшава оперативна способност Војске Србије.


Концепције и стратегије разредне дисциплине 5 2 + 2 6


text: Премијер Александар Вучић рекао је да су његове раније изјаве, о социјалним давањима и трудницама, истргнуте из контекста и „фалсификоване“. Вучић је за телевизију Прва објаснио да је говорио о двије сасвим различите ствари – правима трудница у Србији и социјалним давањима за људе који могу да раде, али не желе, те да су те двије изјаве „исјечене, спојене и фалсификоване“. „Није их срамота да фалсификују моје ријечи“, рекао је Вучић, реагујући на писања појединих портала који су пренијели да је јуче рекао да „жене у Србији рађају дјецу како би од државе узеле новац“ и да „мајке не желе да раде јер добијају социјална давања у висини минималца“. Вучић је додао да је заправо говорио о томе да има много људи који могу, али не желе да раде, те на основу дјеце добијају додатке и од тога живе. „Рекао сам да овакви као ја, који могу коњу реп да ишчупају, приме социјалну помоћ, пријаве прво дијете, па друго дијете и тако добију плате“, навео је Вучић. Труднице су, пак, биле сасвим друга тема, казао је премијер. Вучић је, каже, говорио о томе како се у Србији увијек прича да су права трудница мала, а да је он навео да труднице код нас заправо имају три пута већа права од оних у Њемачкој. „Кад бих рекао да треба да буде као у Њемачкој, мене би објесили“, закључио је Вучић.


text: ДОДИК: РС није добила информације о новим претњама | ИСКРА ДОДИК: РС није добила информације о новим претњама 04.05.2015. - 12:10 Министарство унутрашњих послова Републике Српске званично није добило информацију о новим претњама терористичким нападом у БиХ, рекао је председник РС Милорад Додик. Коментаришући изјаву министра безбедности БиХ Драгана Мектића о могућим новим терористичким нападима, Додик је казао да је ово министарство бескорисно и да не служи ничему, пренела је РТРС. "БиХ нема никаквих надлежности за безбедност по Уставу и Дејтону. Ово министарство је направљено у периоду када се очекивало да ће бити укинута Полиција Српске и његово постојање је бесмислено", образложио је он. Он је додао да су "радикалне терористичке групе иста претња и РС и Србији и другим земљама региона", наглашавајући да полиција Српске има добру сарадњу и са полицијом Федерације БиХ и са полицијом Србије. Министар безбедности Мектић изјавио је у суботу да су безбедносне службе БиХ добиле дојаву о претњама новим терористичким нападом у тој земљи. Како су пренели бањалучки медији, он је рекао да је одређена информација добијена од једне партнерске службе из региона о томе да постоје индиције и обавештајни подаци о могућности новог терористичког напада у БиХ. Предузете су и све мере везане за безбедност објекта за који је постојала одређена информација да би могао бити предмет напада, казао је Мектић. Пре недељу дана у терористичком нападу на полицијску станицу у Зворнику у РС један полицајац је убијен, а двојица су рањена. Напад је извршио 24-годишњи Нердин Ибрић, припадник вехабијског покрета, који је убијен у размени ватре.


17-06-2019 08:27 Свет Планета Сједињене Државе убациле су "амерички компјутерски код" у руске системе који управљају националном електричном мрежом, у оквиру настојања администрације Доналда Трампа да "агресивније распореди сајбер-инструменте". Како наводи "Њујорк тајмс", позивајући се на "садашње и бивше званичнике" упознате са ситуацијом, сајбер-команда Пентагона искористила је нова овлашћења и независност, који су јој дали Бела кућа и Конгрес. Лист наводи да влада није саопштила какве је конкретно кораке предузела, али да је национални саветник за безбедност Џон Болтон у уторак изјавио да САД заузимају агресивнији офанзивни став у сајбер-простору како би "ставиле до знања Русији и осталима који учествују у сајбер-операцијама против нас: 'Платићете цену за то'." Федерални истражни биро и Одељење за унутрашњу безбедност (ДХС) упозорили су прошле године да руски хакери повезани с државом очигледно испитују слабости делова америчке електричне мреже. САД су оптужиле руску владу и за мешање у председничке изборе 2016, укључујући и хаковање имејл система Демократске партије и кампању за ширење пропаганде и дезинформација на друштвеним мрежама. Извори "Њујорк тајмса" тврде да је САД убацила опасан малвер у руске системе као упозорење и како би створила могућност за освету у случају "великог сукоба... између Вашингтона и Москве". Сајбер-команда Пентагона је извршила и сајбернападе на "Интернет Ресеарцх Агенцy", руску компанију која је навоно била у средишту кампање на друштвеним мрежама 2016. Да ли САД у овом тренутку могу да искључе руску електричну спада у домен тајних информација и вероватно ће то бити немогуће сазнати све док се не учини такав покушај, закључује "Њуорк тајмс". Трамп је на друштвеној мрежи "Твитер" негирао писање листа, а медије назвао "корумпираним" и поновио оптужбе да су новинари "непријатељи народа". - Верујете ли у причу пропалог "Њујорк тајмса", у којој се наводи да САД појачавају сајбер-нападе на Русију? То је очигледан чин издаје некада одличног листа, који очајнички трага за причом, било каквом причом, макар била и лоша за нашу земљу - написао је Трамп. Објављена имена организатора атентата на Захарченка. Више о томе читајте ОВДЕ. Извор: Гизмодо/ Блиц


Наша реакција на непоштовање споразума биће снажна - | - Извор: Танјуг Наша реакција биће снажна и оштра по питању непоштовања споразума који су потписани под међународним и окриљем Европске Уније, најавио је данас председник Србије Александар Вучић. Извор: РТВ Пинк Председник Србије Александар Вучић најавио је данас, реагујући на изјаву највиших представника Приштине, попут Аљбина Kуртија који се, како је рекао у лице ругају говорећи да неће да формирају ЗСО, коју су потписали, да ће наша реакција бити снажна и оштра по питању непоштовања споразума који су потписани под међународним и окриљем Европске Уније. Вучић је рекао да је представнике Републике Српске упознао данас са ситуацијом на KиМ и чињеницом да је изгледа дозвољено било шта рећи против Србије и српског народа, а да то не наилази на било какву реакцију. Он је казао да га данас после подне очекују разговори са Метјуом Палмером, помоћником државног секретара САД, као и са Мирославом Лајчаком, специјалним изаслаником Европске Уније за дијалог. "Тим поводом могу да кажем да ће наша реакција бити веома снажна и оштра по питању непоштовања споразума који су потписани под међународним ЕУ и окриљем“, објаснио је он. Увек ћемо помагати и подржавати Републику Српску.https://t.co/xvFUwk5pRt— Александар Вучић (@avucic)June 2, 2021 Kазао је да, када некога сатерате уз зид, без обзира да се дође до компромисног решења, морате да покажете оштрину и снагу и кажете да то "не иде“. "Да Kурти уцењује како се са њим разговара и како га третирамо, унапред могу да му кажем да ћу га третирати као и сваког представника привремених институција. Може да покуша да уради нешто, али не бих му то саветовао“, закључио је Вучић. Тражићемо извештаје, нема игре са Бонским овлашћењима Председник Александар Вучић изјавио је данас да ће Србија, у складу са Дејтонским споразумом, убудуће редовно тражити извештаје високог представника у Босне и Херцеговине о политичкој ситуацији у тој земљи. Вучић је, након састанка са представницима Републике Српске и парламентарних странака из Српске, поручио и да ће Србија увек помагати и подржавати Републику Српску. "Рекао сам да ће по 1989 рви пут, министар спољних послова Србије, Никола Селаковић, у складу са овлашћењима, тражити извештај од високог представника о стању у Босни и Херцеговини. Србија ће почети да се понаша како до сада није, али у складу са оним што је потписано", рекао је Вучић у обраћању медијима. То су, додао је, позитивне, важеће, правне норме и у складу са Анексом 10 Дејтонског споразума, високи представник је дужан да обавештава и заинтересоване стране, а то је и Србија. "Тај анекс је потписао Милан Милутиновић и од сада има редовно да тражимо извештај високог представника. Уверени смо да ће високи представник, ако опстане, испуњавати ту обавезу", рекао је Вучић. Додао је да разуме зашто људи у Републици Српској са зебњом гледају на непоштовање правних процедура, јер је високи представник требало да буде потврђен у СБ УН, али их је замолио да разумеју шта је реална политика, ма колико се суочавали са тешким последицама и ситуацијом. "Замолио сам их да доносе закључке, али да воде рачуна и о тим односима. Србија ће морати да разговара са високим представником и тражићемо извештаје, исказивати ставове, мишљења и односе и слушати шта Република Српска има да каже", рекао је Вучић. Он је поручио да је веома опасно играти се Бонским овлашћењима, на чему ће Србија да инсистира. "Србија неће подржати спровођење у дело Бонских овлашћења којима би неко покушао да креира политичку ситуацију у Републици Српској. Знамо да смо мали и да не можемо да утичемо на белосветске моћнике, али колико можемо, у складу са међународним равноправним нормама", рекао је Вучић. Додао је да је саслушао све госте, чуо идеје, и навео да је заједнички именитељ да сви добро разумеју, и власт и опозиција, тежину позиције Републике Српске и српског народа. "Србија ће увек бити уз Републику Српску, поштујући интегритет Босне и Херцеговине, али и Републике Српске", додао је Вучић. Додао је да је било речи и о економским пројектима, те изразио уверење да ће Србија моћи да осим четири општине, помогне још две општине, и указао на значај изградње аеродрома у Требињу. Од сутра грађани Босне и Херцеговине могу бесплатно да се вакцинишу у Србији Председник Србије Александар Вучић пренео је новинарима да ће сви грађани Босне и Херцеговине од сутра, било где и било кад, у Србији моћи бесплатно да се вакцинишу и добију сертификат као и грађани Србије. Вучић је, након састанка са делегацијом Републике Српске, коју предводе председавајући Председништвом Босне и Херцеговине Милорад Додик и председница Републике Српске Жељка Цвијановић, рекао да ће грађани Републике Српске и из целе Босне и Херцеговине моћи као и грађани Србије да се вакцинишу где год хоће, у Београду, Нишу, Kрагујевцу, Лозници и било ком другом граду или пограничном месту. "Могу потпуно бесплатно да се вакцинишу и да добију сертификат о томе као и грађани Србије", рекао је Вучић истичући да имамо довољно вакцина, као и да смо успели у последњих двадесетак дана да вакцинишемо нових око 630.000 - 640.000 грађана. Председник Србије је поручио да Србија има довољно вакцина за цео регион и позвао грађане Босне и Херцеговине да се вакцинишу. Такође, поручио је да ће Србија наставити да помаже Републику Српску у складу са Законом о специјалним везама и Дејтонским споразумом, не кршећи ниједну међународну норму, а показујући поштовање и љубав према Српској. Kазао је да су на састанку данас разговарали и о другим важним темама и о националној стратегији и проблемима по питању KиМ-а. Вучић је захвалио Милораду Додику и представницима свих парламентарних странака на подршци Србији по питању KиМ-а. У петак ћу грађанима показати где је будућност Србије Председник Србије Александар Вучић најавио је данас да ће се у петак обратити грађанима Србије и показати где је будућност Србије и шта је то прошлост. Вучић је, након састанка са представницима Републике Српске, рекао да неће данас да одговара на домаће теме, већ да ће се обратити народу у Србији у петак. “Ја ћу се у петак обратити народу са свим папирима и показати где је будућност Србије, а шта је прошлост Србије, шта је урађено до сада и како не смемо да дозволимо да нам се прошлост понови”, рекао је Вучић одговарајући на питање о чему се разговарало са представницима компаније Рио Тинто, и како види мотиве за протесте мештана Јадра и еколошких организација поводом најављених пројеката. Вучић је објаснио да ће се у петак обратити, када му прођу сви састанци о KиМ. Ако Kурти неће о Заједници српских општина, не мора ни да долази у Брисел Ако Аљбин Kурти мисли да неће морати да се разговара о Заједници српских општина, већ само о томе да ми кажемо да је "Република Kосово" нешто што прихватамо и признајемо, не мора ни да долази у Брисел, а ако неко од мене то очекује, не мора ни да ме зове, поручио је данас председник Србије Александар Вучић. Вучић је упитан имају ли разговори са представницима ЕУ и САД смисла, имајући у виду Kуртијеве уцене да неће формирати Заједницу српских општина, те да ли ће, уколико оде у Брисел средином јуна на наставак дијалога, пред њега можда бити стављен ултиматум, рекао да никакав ултиматум не очекује. "Не мислим да ће бити било каквог ултиматума, нити било чега сличног. Kада сам био у Белој кући, па то нисам потписао, а да ни од кога овде нисам имао подршку. Људи не морају да брину за такве ствари", истакао је председник Србије. Вучић је навео и да је на Београду да разговара и да увек буде отворен за дијалог. Kаже и да би сада имао питање за све који су говорили да нам долази спас са Kуртијем и Вјосом Османи. Поновио је да је на недавном скупу у Љубљани било немогуће слушати њихове аргументе, јер то заправо и нису аргументи, већ само "вика и дрека" и рафал оптужби на рачун Србије - како су Срби силоватељи, како треба да платимо ратну одштету, да одговарамо за геноцид. "Онда видите да код њих нема жеље да се разговара. Ако Kурти мисли да неће да се разговара о Заједници српских општина, него о томе да ми кажемо да је ''Република Kосово'' нешто што прихватамо и признајемо - не мора да долази. Ако неко то од мене очекује, не мора ни да ме зове. Да разговарамо о несталима, то можемо", рекао је Вучић. Није лако, нико не долази са лепом понудом за Србију Председник Србије Александар Вучић рекао је данас да се сви разговори који се воде и све што се тражи од Србије на крају своди на то да Србија призна Kосово. Вучић је, на питање о притисцима који се очекују на нас, приметио у делу страних медија, али и наших, како каже, једну врсту кампање о томе како се ништа посебно не дешава. "Наводи се да Грчка има своју канцеларију на Kосову већ годинама, има али сада са промењеним мандатом. Нико не прави драму, али предстоје тешки дани“, објаснио је он. Додао је да из дијалога Београда и Приштине држава гледа да извуче највише за Србију и свој народ. "Али САД и западне силе траже да Србија призна Kосово овако или онако. Више чак и не траже да то буде увијено у некој форми, већ директно, уз помињање међусобног признања. Не можете ни замислити колико ми чезнемо за признањем Kуртија, јер ћемо после тога сигурно процветати“, рекао је Вучић у ироничном тону. Нагласио је да ситуација није лака ни лепа, и да нико не долази са колачима и јабукама, ни са једном лепом понудом за Србију. "Тешки дани за земљу, али не жалим се. Прошли смо много тешких дана, спремни смо поново. Ако хоћете да чујете став Србије, добро, а ако нећете промените власт у Београду и доведите стручњаке који ће поново да опљачкају земљу, униште све фабрике, па ко зна поново шта може да се деси као што су били одвајање Црне Горе и отцепљење Kосова“, поручио је Вучић. Одлуку о високом представнику доноси Савет безбедности Уједињених Нација Председник Србије Александар Вучић рекао је да није Србија та која доноси одлуку о високом представнику међународне заједнице у Босни и Херцеговини, већ Савет безбедности Уједињених Нација. Вучић је, тако одговорио на питање да ли је именовање Kристијана Шмита прихватљиво за Србију и додао да одлука о његовом именовању треба да оде на седницу Савета безбедности Уједињених Нација. "Да ли ћу се срести са њим, свакако, али именовање нема везе са нама“, поручио је он. Да би жртве Јасеновца биле упамћене, морамо поштовати и сребреничке Да би наше јасеновачке жртве остале упамћене ми морамо да поштујемо сребреничке жртве, поручио је данас председник Србије Александар Вучић и истакао да зато треба да будемо другачији од оних који се не сећају јасеновачких жртава и којима не пада на памет да их помену. Вучић је, на питање новинара из Босне и Херцеговине шта очекује од 8. јуна када је изрицање пресуде Ратку Младићу и за геноцид у Сребреници и да ли та пресуда може да утиче на промену перцепције у друштву у Српској и Србији да коначно без увијања кажу да се у Сребреници десио геноцид, рекао да се увек трудио да на сваком месту покаже највећи могући пијетет према бошњачким жртвама. "Да никада чак и не одговарам политички на теме које постају искључиво политика, а не емоционални и стварни однос према жртвама", навео је Вучић. Додаје да стално слуша ту причу о геноциду и пита да ли је неспорно да је у Јасеновцу између 1941-е и 1945-е године убијено многоструко више Срба. "Јесте ли покренули некад питање геноцида у Јасеновцу, пошто је тамо било и много бошњачких жртава" рекао је Вучић. "Да ли сте питали то било ког политичара из Босне и Херцеговине и било где другде? Биће да нисте", рекао је Вучић. Вучић каже да је то оно што се Србима догађа, али да ту морамо да покажемо разлику, а не да терамо инат. "Морамо да покажемо поштовање према бошњачким жртвама, и да покажемо да смо другачији од оних који се не сећају јасеновачких жртава и не пада им на памет да их помену. Да би наше јасеновачке жртве остале упамћене, ми морамо да поштујемо сребреничке жртве. А по питању правне терминологије и свега другог не мислим ни да је ни место ни време да у тако нешто улазим. Kада ствари поставите на овакав начин онда видите да о принципима, моралним и правним, говоримо углавном ми. То је као са причом како Kосово може да буде независно, а Републику Српску ћемо на тракторима да избацимо напоље ако помисле исто", навео је Вучић. "А, ми кажемо не треба независна Република Српска и не треба независно Kосово", поручио је Вучић у одговору новинару из Босне и Херцеговине и додао да на то добијамо одговор "ви Срби сте криви и Kосово мора да буде независно". "Један принцип ми покажите и жељу и вољу да направимо боље односе, а да нису засновани на понижавању Срба и тиме да Срби морају да добију по носу да би сви били задовољни. Неће Срби више да добијају по носу, неће више да се туку, већ хоће, како се каже у народу, лепо да живе са свима другима. Али, нећемо да дозволимо да Србија буде унижавана", поручио је Вучић. Србија неће укинути Србе западно од Дрине Председник Србије Александар Вучић поручио је данас да Србија хоће да поштује међународно право, али да неће да дозволи да јој говоре да западно од Дрине не постоји 900 000 или милион Срба. Поводом изјаве бошњачког члана Председништва Босне и Херцеговине Шефика Џаферовића да је данашњи састанак са политичким врхом Републике Српске мешање Србије у унутрашње ствари Босне и Херцеговине, Вучић је рекао да се од данас више неће правдати за неистине које изговара Џаферовић. "Није у питању ни велика ни мала Србија, није овде такмичење у томе, нити је у питању Џаферовић, већ у поштовању међународног права и ко ће брже да напредује", рекао је Вучић на заједничкој конференцији за новинаре са делегацијом Републике Српске у Београду. Он је одговарајући Џаферовићу приметио да је за њих Kосово независно, а да траже од Србије да се за сваку реченицу Милорада Додика извињава. “Ја сам то милион пута урадио. Правдам се, а немам потребе за тим. Од данас се нећемо правдати, поштујемо међународне законе и наше пријатеље Бошњаке, а Џаферовић нека настави шта му је воља ", указао је Вучић. Додао је да неки људи, како каже, мисле да имају право свима да држе моралне придике, али да се Србија труди да им не одговори, да би градили најбоље односе са Бошњацима. А као аргумент на неоснованост Џаферовићевих тврдњи о мешању Србије Вучић је указао на Анекс 10 Дејтонског споразума који је потписао бивши председник Србије Милан Милутиновић, и тако подсетио да је Србија један од потписника Дејтона и да ће се понашати у складу са међународним нормама. Напомиње и да је ћутао када Џаферовић и други дођу у Санџак и са Угљанином траже специјални статус, као Република Српска, иако то не може да се пореди. “Опет је Србија крива. Престаните са неистинама и непријатељима тамо где их нема. Овде није била реч о Џаферовићу већ међународном праву”, навео је Вучић истичући да против Босне и Херцеговине није донета ниједна одлука, а да јесте о вакцинацији свих њених грађана бесплатно у Србији. Са Шмитом коректни односи, али процедуре морају да се поштују Председник Србије Александар Вучић изјавио је данас да са Kристијаном Шмитом, који је именован 27. маја за новог високог представника у Босни и Херцеговини, а дужност треба да преузме 1. августа, има коректне личне односе, али да то нема везе са процедурама које морају да се поштују, нити са коришћењем Бонских овлашћења. Председник је тако одговорио на питање новинара да ли је данас на састанку дошло до приближавања ставова између њега и Милорада Додика, са обзиром на афирмативан став који он, Вучић, има према Шмиту. Вучић је рекао да је Шмит веома озбиљан и искусан политичар, да би претерао када би рекао да су пријатељи, али да може да каже да су веома добри познаници. Вучић додаје да су се он и Шмит неретко добро разумевали, иако нису увек исто мислили по појединим питањима. "Али, то нема везе са процедурама и коришћењем Бонских овлашћења. Свакако ћу разговарати са Шмитом и у име Србије тражићу извештај од високог представника и уверен сам да ћемо га и добити. Морамо да разговарамо о свему. Не можете да доносите одлуке на уштрб једне стране, а у корист других страна", поручио је Вучић. Председник Србије додаје да су једно лични односи и то што Шмита изузетно поштује јер је веома способан, образован и интелигентан човек који припада сестринској партији ЦДУ-а из Бајерна и долази из најснажније европске земље, а принципи друго. Остале вести Нећемо проводити санкције против припадника свог народ Председник Србије Александар Вучић најавио је данас да ће 10. или 11. јануара разговарати са српским чланом Председништва БиХ Милорадом Додиком и са председницом Републике Српске Жељком Цвијановић о актуелној ситуацији. Вучић са децом из Хрватске: У Србији увек имате свој дом Председник Србије Александар Вучић угостио је данас пре подне децу српске националности из Хрватске, са Баније и Кордуна, којима је поручио да увек чувају и буду поносни на своје име и презиме, да поштују Хрватску, али и да је у Србији увек њихов дом. Вучић упутио божићну честитку Његовој светости патријарху српском господину Порфирију Председник Републике Србије Александар Вучић упутио је данас божићну честитку Његовој светости патријарху српском господину Порфирију, свештенству Српске православне цркве и свим верницима који Божић славе по јулијанском календару. У честитки се каже: Грабићемо напред, Србија више није крпа за гажење Председник Републике Србије Александар Вучић у интервјуу за новогодишњи број "Новости" рекао је , да је миран, без обзира на притиске, јер су резултати оно што остаје. Вучић изразио задовољство због набавке система корнет Председник Александар Вучић истакао је данас, након приказа способности 72. бригаде за специјалне операције и презентације противоклопног система "корнет", да је веома задовољан што је Србија могла да набави тај систем, као и значајне количине ракета и лансирних уређаја, чиме се побољшава оперативна способност Војске Србије.


text: – Са архимандритом Методијем нам увек дође благослов српске Царске Лавре Хиландара и увек му се овдашњи верни народ радује. Радост и благослов сусрета обострана је. Боравак у завичају духовних горостаса и светионика вере Христове, Светог Владике Николаја и Преподобног Оца Јустина, за њега је свеколико душекористан јер „овде се њихово живо присуство осећа“. Уз благослов Епископа ваљевског Г. Милутина, разговарали смо са оцем Методијем о томе како да живимо по узору на свете Божје људе у наше доба, а поделио је са нама и своје утиске о мисионарском заједничарењу са лекарима из Србије и Републике Српске, као и свом учешћу у прослави јубилеја Руске Православне Цркве – 1000. година присуства руског монаштва на Светој Гори. Питање: Међ’верним народом Ваљевске епархије увек сте радо виђени. Како се Ви осећате када дођете овде, у завичај двају духовних дивова Српске Православне Цркве и православног хришћанства уопште? Игуман Методије: Овде се осећа њихово „живо присуство“ и човек некако овде има потребу да себе преиспитује. Јутрос, пре Свете Литургије (на празник Светих Врача, славу Опште болнице Ваљево, нап. аут.), читао сам беседе Оца Јустина и некако их доживео другачије, него што их доживљавам кад их читамо у Хиландару. Овде се осећа његово присуство и имао сам утисак као да ми их он лично говори. Питање: Када говорите о светитељима, истичете да су „они били једни од нас“. Савремен човек је умногоме огрезао у материјализму и стил живота базиран му је на брзој и обилној потрошњи материјалних добара. Хришћански подвиг му је недовољно позната категорија и светитељи му се чине као неки „надљуди“. Како се ваљано одредити према њима? Шта чинити да и ми постанемо једни од њих? Игуман Методије: То је највећа тајна спасења, тајна циља који нам је постављен овде на земљи – обожења. Сви ми који смо крштени у име Свете Тројице, који смо чланови Цркве Христове, дужни смо да очистимо наша срца, победимо греховне навике и будемо сасуди Духа Светог. Кад се Дух Свети усели у нас, доживљавамо обожење и на земљи имамо предукус Царства небеског. Многи светитељи су у једном делу живота били незнабошци. Грешници, такође. Знали су јеванђељске истине, али су под утицајем пале природе грешили, али и покајали се. Сви они могу да нам буду пример да је већ овде на земљи могуће доживети Царство небеско. Живели су на истом месту као ми, имали слабо тело и наслеђену палу природу од заједничких нам прародитеља. Али, све су то победили. Ако се угледамо на њих и не дозволимо себи оправдања да су ти подвизи били оствариви у неким давним временима, уз помоћ њихових молитава, успећемо да, у мери у којој је то могуће данас, подражавамо њихове подвиге, ревност према Богу и служењу народу и Цркви Христовој. Питање: Шта монашка предања о томе казују? Игуман Методије: Забележено је да су неки ученици у ранохришћанском периоду питали старце, искусне духовнике, како се сад живи, како ће се живети неколико векова после и како пред крај света. Старци би увек говорили:“Међу нама су сад велика светила, велики чудотворци. После ће такође бити светих људи, али неће достићи наше савременике. На крају времена, монах ће се од мирјанина разликовати само по оделу... Међутим, ако се људи тада буду мало више потрудили, назваће се већим од нас у Царству небеском.“ Питање: Како то да разумемо? Игуман Методије: Старци су говорили:“Ми у нашем времену имамо велике примере и није нам тешко да тако живимо. Они су нам подстицаји. Људи после нас биће усамљени у врлини и зато ће њихов подвиг пред Богом бити већи од нашег.“ То је утеха за савременог човека да не падне у малодушност. Ми не можемо да испунимо оно што су хришћани пре нас могли. Али, ако се иоле потрудимо, наш подвиг пред Богом ће бити велики и Он ће нас наградити. Питање: Свако време је нечим бивало обремењено. Не постоји време без искушења... Игуман Методије: Тачно. Кад читамо историју првих векова, за које мислимо да су „златна времена“ у којима су сви били благочестиви, видимо да то ни изблиза није тако. Рецимо, велика искушења су преживели Свети Јован Златоусти, Свети Атанасије Велики... Имали су више снаге да претрпе и Господ је на њих попуштао већа искушења, али им је и веће награде обезбедио. Дакле, ако погледамо шта су светитељи преживели, схватићемо да је ово што је нама дато права ситница. Питање: Шта бисте Ви препознали као највећа оптерећења за духовни живот савременог човека на основу разговора са људима, који Вам долазе у манастир и које срећете на путовањима? Игуман Методије: Мислим да је стил живота данас такав да човека онемогућава да се посвети свом унутрашњем свету, већ је све устројено тако да он гледа само спољашње. Савремен човек често укључи радио или телевизор, иако нема намеру да прати програм. Једноставно, не може да трпи тишину. Јер, тишина нас подстиче да обратимо пажњу на своју унутрашњост, у којој постоје страсти и много тога против чега се треба борити. Уплашимо се и бежимо у свет забаве и губљења времена. Али, једног дана, животне околности ће нас навести да се замислимо и боље је да то учинимо пре него што искушења наступе. Питање: Ипак, потрошачки свет, чини се, не дозвољава одвајање од забаве... Игуман Методије: Тако је. Нон – стоп се појављују нови видови забаве и човек не обраћа пажњу на духовни живот. Када дођу несреће и страдања, приморан је на то, али тад је много теже. Проблем савременог човека огледа се у томе што, кад пожели да живи у подвигу, окрене се око себе и види да нико тако не живи. Онда, помисли да можда то и не треба. Такође, изокренут систем вредности који нам се намеће, у ком се врлина потискује, а грех пласира као пожељан, јесте велика опасност. Због тога треба читати Свето Јеванђеље и друге свете књиге, као и слушати беседе светих људи јер се уз помоћ њих сазнаје и чува систем вредности, који је у сагласности са науком Христовом. Питање: Лекари из Ваљева и других градова Србије и Републике Српске долазе код Вас, у манастир Хиландар, и својим радом учествују у мисији Царске Лавре. Како то заједничарење изгледа? Игуман Методије: Ми смо у једном од обновљених конака формирали амбуланту за основне потребе манастира, која је опремљена углавном поклонима из Србије. Након оснивања Хиландарског српског лекарског друштва (Београд, децембра 2015. год.), у манастир добровољно долазе по два лекара и бораве седам дана. Дежурство им почиње након Литургије и ручка (у Хиландару постоје два оброка:ручак после јутарње Литургије и вечера после вечерње службе, нап. аут.). Одлазе у амбуланту и монаси, који имају здравствених тегоба, могу да им се обрате за помоћ. Наравно, не само монаси, већ и радници који код нас бораве због обнове светиње и поклоници. Увек имају понеки пријем јер је увек присутан велики број људи. За монахе постоји картотека. Треба истаћи да су почели да долазе и монаси других светогорских манастира, будући да ниједан од њих нема тако организован рад амбуланте током целе године. Лекари долазе на богослужења, што им чини духовну корист. Такође, кад монах дође на преглед, лекару поклони иконицу или бројаницу, узме списак имена чланова његове породице за молитвено помињање... То је диван, заиста посебан доживљај и сви лекари се радују да нам поново дођу. Питање: Ове године, навршило се 1000 година присуства руског монаштва на Светој Гори. На који начин сте учествовали у прослави тог великог јубилеја наше сестринске Цркве? Игуман Методије: Централна прослава организована је у манастиру Светог Пантелејмона и део ње били су Свјатјејши Патријарх руски Г. Кирил и председник Русије Г. Владимир Путин. Овај јубилеј обележило је и неколико догађаја у Русији. Ја сам имао част да учествујем у монашкој конференцији у Јекатеринбургу, заједно са бројним епископима и монасима из свих православних земаља. Добио сам благослов од Митрополита јекатеринбуршког Г. Кирила да припремим реферат са темом „Исповедање помисли као устаљена пракса у манастирима“. Сви учесници конференције имали су реферате о разним монашким темама. Сличан скуп био је и у Москви у Храму Христа Спаса, на коме сам такође учествовао. Неки светогорски монаси су сматрали да је непримерено да се тако нешто обележава. Јер, постоје схватања да монаси Светогорци нису ни Руси, ни Грци, ни Срби, већ само Светогорци. Мишљења сам да су Руска Црква и друштво у једном великом духовном замаху, након десетина година страдања у безбожничком совјетском режиму, и да су ову прославу приредили не ради истицања националне припадности, већ да би дали још један подстрек духовној обнови народа и обнови монаштва. Тако сам доживео и ове конференције – да за циљ имају да се искуство других православних народа пренесе на руско монаштво. Организоване су заиста на високом нивоу. Питање: Уз неизмерно благодарје на овом разговору, за крај бих Вас замолила да упутите неку поруку верном народу Ваљевске епархије и свима који буду читали... Игуман Методије: Преподобни Јустин Ћелијски оставио је писана дела у наслеђе свим православним народима. Међу њим можда највреднија су „Житија светих“, која је приредио на српском језику. Поуке светих отаца много користе и нама монасима и људима који живе у свету. У књигама Оца Јустина налазе се бројне поуке, али и живи примери светог живота. Кад их читамо, могу да нас подстакну да и ми тако живимо. Дакле, моја порука и поука верном народу је да се користи тим духовним благом, које је оставио Ава Јустин, да се светитељима моли и настоји да их у свом животу подражава. Разговор водила: Јадранка Јанковић Епархија ваљевска